Diari Oficial de la Generalitat Valenciana


Sumari del DOGV 5700, del 11-02-2008 (2008/638)

Informació pública del Projecte de Reparcel·lació Forçosa de la Unitat d'Execució de Sòl Urbanitzable UE 1.R.06 del Pla General d'Ordenació Urbana de Vinaròs.
--------------------------------------------------------------------------------------------------------------------------------------------------------------

### Dades del document

Número de DOGV
:   5700

Data del DOGV
:   11-02-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/638


Data del document
:   09-01-2008

Organisme emissor
:   Promociones Miguel Aguilera, SL

Tipus de document
:   Informació Pública

Descriptors 

:   * Vinaròs
    * pla d'urbanisme
    * empresa privada

Informació pública del Projecte de Reparcel·lació Forçosa de la Unitat d'Execució de Sòl Urbanitzable UE 1.R.06 del Pla General d'Ordenació Urbana de Vinaròs. [2008/638]  
Promociones Miguel Aguilera, SL, domiciliada al carrer d'Agustí Comes, número 2, de Vinaròs, amb CIF B-12414603, en la seua condició d'agent urbanitzador, de conformitat amb l'article 169.5 de Llei 16/2005, de 30 de desembre, de la Generalitat, Urbanística Valenciana, ha formulat Projecte de Reparcel·lació de la Unitat d'Execució de Sòl Urbanitzable UE 1.R.06 del Pla General d'Ordenació Urbana de Vinaròs.  
De conformitat amb el que establix l'article 177 de la Llei 16/2005, de 30 de desembre, de la Generalitat, Urbanística Valenciana, en relació amb l'article 416.1 del Reglament d'Ordenació i Gestió Territorial i Urbanística, per mitjà del present anunci se sotmet a informació pública l'indicat projecte de reparcel·lació forçosa per un termini d'un mes, comptat a partir de l'endemà de la publicació d'este anunci en el Diari Oficial de la Comunitat Valenciana.  
Cosa que es notifica als titulars de drets afectats per l'indicat projecte de reparcel·lació, a l'efecte de poder presentar les al·legacions que estimen convenients en el termini esmentat, i a este efecte qualsevol interessat podrà consultar el projecte de reparcel·lació forçosa en la notaria de Jesús Maria Gallardo Aragón, sítia al passatge del Doctor Santos, número 12, de Vinaròs, de dilluns a divendres, en horari de 10.00 a 13.00 hores. No obstant això, l'urbanitzador ha depositat una còpia del projecte de reparcel·lació en l'Ajuntament de Vinaròs, situat en esta població, carrer de Sant Ramon, s/n, on així mateix es podrà consultar l'esmentat projecte de reparcel·lació i presentar les al·legacions que estimen oportunes.  
En aplicació de l'article 172.3 de la Llei 16/2005, de 30 de desembre, de la Generalitat, Urbanística Valenciana, els propietaris i titulars de drets afectats per la reparcel·lació estan obligats a exhibir els títols que posseïsquen i declarar les situacions jurídiques, drets reals i personals que coneguen i afecten les seues finques, per la qual cosa la present notificació val com a requeriment per a l'aportació de la indicada informació; s'avisa, així mateix, que l'omissió, error o falsedat d'estes declaracions no podran afectar el resultat objectiu de la reparcel·lació. En el cas que s'aprecie dol o negligència greu, podrà exigir-se la responsabilitat civil o penal que corresponga.  
Especialment, es requerixen els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, activitats que hagen de ser objecte d'indemnització a càrrec del projecte de reparcel·lació forçosa.  
Vinaròs, 9 de gener de 2008.- El representant: Miguel Aguilera Maldonado.